open-index/open-wikipedia-markdown huggingface dataset:
Stebuklinga spanguolė

**Stebuklinga spanguolė** – lietuvių rašytojos Jurgos Ivanauskaitės knyga vaikams, išleista 1991 m. Perleista 2014 m.

Knygoje pasakojama apie gamtos ir žmogaus draugystę. Pagrindinis herojus Algiukas, paragavęs spanguolės, patenka į Gamtos karalystę, kurioje gausu žvėrelių, paukščių, augalų ir įvairių fantastinių veikėjų. Pasakoje gamtai suteikiamos žmogiškos savybės, o žmogui – būdingos gyvajai gamtai. Knyga iliustruota autorės piešiniais.

2013 m. „Raganiukės teatras“ pristatė spektaklį šios knygos motyvais (režisierė – Rita Urbonavičiūtė).

Tai pirmoji Jurgos Ivanauskaitės knyga vaikams. Antroji – „Kaip Marsis Žemėje laimės ieškojo“ – pasirodė 2004 m.

## Nuorodos

* Knygos iliustracijos
* Apie vaiko ir gamtos spektaklį „Stebuklinga spanguolė“ – režisierė Rita Urbonavičiūtė
* „Raganiukės teatre“ - J.Ivanauskaitės kūrinio vaikams „Stebuklinga spanguolė“ premjera
Kronokų rezervatas

**Kronokų valstybinis gamtos biosferos rezervatas** () – UNESCO saugomas biosferos rezervatas Rusijos tolimuose rytuose, Kamčiatkos pusiasalyje.

Šiame parke yra viena iš didžiausių geizerių santalka pasaulyje, Geizerių slėnis. Čia taip galima rasti nutįsusią vulkaninės kilmės kalnų grandinę su veikiančiais ir užgesusiais ugnikalniais, iš kurių aukščiausias yra Kronokų Sopka. Kalnų ir pakrantės tundroje auga šiai vietovei būdinga žemoji pušis, sachalininis kėnis, veisiasi daugiau nei 700 rudųjų lokių, tarpsta didžiulė šiaurinių jūrų liūtų kolonija. Kronokų ežere dauginasi raudonoji lašiša, upėse veisiasi migruojančios lašišos ir vaivorykštinis upėtakis, gyvena erelis, medžioklinis sakalas, ernis ir daugybė kitų paukščių bei žvėrelių.

Kronokų rezervatas yra daugiausiai prieinamas mokslininkams bei maždaug 3000 turistų kasmet, kurie privalo susimokėti 700 dolerių mokestį, idant juos nuskraidintų su sraigstasparniu vienai dienai į šį rezervatą.


Krasheninnikov volcanoe.jpg|Krašenikovo ugnikalnis
Путь домой.JPG|Lokys rezervate
Uzon Caldera-18.jpg|Purvo ugnikalnis Uzono kalderoje
Пороги Кроноцкой.jpg|Kronockajos slenksčiai


## Išnanšos
Jay M. Ipson

**Jay M. Ipson** (g. 1935 m. birželio 5 d. Kaune) – Lietuvos žydų kilmės JAV karininkas, muziejininkas, Virdžinijos holokausto muziejaus įkūrėjas.

## Biografija

Gimė 1935 m. birželio 5 d. Kaune, kaip Jacob Ipp. Nuo 1941 m. kartu su tėvais gyveno Kauno gete, 1942 m. pabėgo iš geto ir iki karo pabaigos slapstėsi Kauno apylinkėse. Po karo išvyko į Miuncheną, o 1947 m. į JAV, kur kartu su tėvais pasikeitė pavardę į Ippson. Baigęs mokyklą studijavo Ričmondo universitete. 1954-1962 m. tarnavo JAV kariuomenėje, tapo seržantu. 1997 m. Ričmonde vienoje iš mokyklų įkūrė Virdžinijos holokausto muziejų. 2003 m. muziejus perkeltas į didesnes patalpas, nuo muziejaus atidarymo jį aplankė 150 000 žmonių, iš kurių 70 % moksleiviai.  


Vaizdas:Virginia Holocaust Museum.JPG|Virdžinijos holokausto muziejus


## Nuorodos

* Interviu (ang.)
* Biografija (ang.)
The 20/20 Experience

**The 20/20 Experience** – trečiasis studijinis amerikiečių atlikėjo Justin Timberlake albumas, išleistas 2013 m. kovo 15 d. Tai – pirmoji dviejų albumų dalis, kurio tęsinys „The 20/20 Experience – 2 of 2“ buvo išleistas po keleto mėnesių. Albumas susilaukė teigiamų kritikų įvertinimų, kurie gyrė įvairesnį dainų skambesį, nei ankstesniuose albumuose. Per pirmąją savaitę vien JAV buvo parduota 968 tūkstančiai kopijų ir jis debiutavo pirmosiose „Billboard 200“ bei Jungtinės Karalystės albumų reitingų vietose. Tai buvo antrasis Timberlake albumas, pasiekęs pirmąją vietą JAV bei trečiasis, pasiekęs pirmąją Jungtinėje Karalystėje. JAV „The 20/20 Experience“ tapo geriausiai parduodamu 2013 m. albumu.

2014 m. Abiejų albumų rinkinys „*The 20/20 Experience – The Complete Experience*“ nominuotas „Grammy“ apdovanojimui geriausio vokalinio pop albumo kategorijoje. Taip pat daina „Pusher Love Girl“ laimėjo geriausios R&B dainos kategorijoje, daina „Suit & Tie“ nominuota geriausio grupinio pop atlikimo ir geriausio vaizdo klipo kategorijose, iš kurių pastarąjį laimėjo. Daina „Mirrors“ susilaukė nominacijos geriausio solinio pop atlikimo kategorijoje.

## Dainų sąrašas

## Išnašos
Paramore (albumas)

**Paramore** – ketvirtasis studijinis amerikiečių roko grupės „Paramore“ albumas, išleistas 2013 m. balandžio 5 d. Tai – pirmasis grupės albumas, išleistas po to, kai 2010 m. grupę paliko gitaristas Josh Farro ir būgnininkas Zac Farro, taip pat paskutinis, kuriame groja bosistas Jeremy Davis, 2015 m. palikęs grupę. Albumas susilaukė labai teigiamų kritikų įvertinimų, kurie gyrė grupės brandumą ir eksperimentavimą, taip pat Williams vokalinius sugebėjimus. Albumas pasiekė pirmąją vietą Argentinoje, Australijoje, Brazilijoje, Airijoje, Jungtinėje Karalystėje bei JAV reitinguose.

2015 m. daina „Ain't It Fun“ laimėjo „Grammy“ apdovanojimą už geriausią roko dainą.

## Dainų sąrašas

## Išnašos
Antonov An-178

**Antonov An-178** – trumpų distancijų, vidutinės talpos karinis transportinis lėktuvas, gaminamas Ukrainos kompanijos Antonov. Sukurtas jau pagaminto siaurafiuzeliažio keleivinio oro lainerio Antonov An-148 pagrindu. 

Planai kurti tokį lėktuvą buvo pristatyti 2010 m. vasario 5 d. Tikimasi, kad jis pakeis morališkai pasenusius Antonov An-12, Antonov An-26 ir Antonov An-32 modelius. Šis modelis konkuruos su Alenia C-27J Spartan, EADS CASA C-295, Lockheed Martin C-130J Super Hercules, Embraer KC-390 ir UAC/HAL Il-214 orlaiviais.

Kompanija planuoja pagaminti apie 200 An-178 orlaivių.

Orlaivis visuomenei buvo pristatytas 2015 m. balandžio 16 d. Kijeve.

## Šaltiniai
Sidney Shachnow

**Sidney Shachnow** (1934 m. lapkričio 23 d. Kaune – 2018 m. rugsėjo 23 d. Painhurste, Šiaurės Karolinoje) – Lietuvos žydų kilmės JAV karininkas, generolas majoras.

## Biografija
Gimė 1934 m. Kaune, nuo 1941 m. gyveno Kauno gete, kur dirbo įvairius sunkius darbus, prieš naciams nužudant visus geto vaikus sugebėjo pabėgti, slapstėsi Kauno apylinkėse. Po karo pėsčiomis iš Kauno pasiekė Niurnbergą iš kur 1950 m. išvyko į JAV, apsigyveno Saleme, Masačusetse. 1962 m. įstojo į JAV kariuomenės specialiąsias pajėgas, greitai tapo kapitonu ir buvo išsiųstas į Vietnamo karą. Nuo 1970 m. tarnavo specialiajame slaptame padalinyje Vakarų Vokietijoje. 1994 m. baigė karinę tarnybą, apdovanotas įvairiais medaliais. Parašė knygą *Hope and Honor* apie savo vaikystės išgyvenimus Holokausto metu.

## Išnašos

## Nuorodos
* Biografija I (ang.) 
* Biografija II (ang.)
Gėlių Slėnio nacionalinis parkas

**Gėlių Slėnio nacionalinis parkas** (, ) – saugoma gamtos teritorija šiaurės Indijoje, Utarakhando valstijoje, Vakarų Himalajų priekalnėse. Plotas – 87,5 km². Įkurtas 1980 m. kaip Sandžajaus Gandhi nacionalinis parkas. 1988 m. įtrauktas į UNESCO pasaulio paveldo sąrašą. Nuo 2005 m. sudaro bendrą pasaulio paveldo objektą su Nanda Devi nacionaliniu parku.

Parkas yra Žemųjų Himalajų (Šivaliko) slėnyje, 3352–3658 m aukštyje, yra 8 km ilgio ir 2 km pločio. Driekiasi 20 km į šiaurės vakarus nuo Nanda Devi parko. Šis slėnis garsėja savo gėlėmis, kalnų pievomis (tokį pavadinimą slėniui suteikė britų keliautojas Frank Smythe). Aplinkiniai kalnų šlaitai apaugę spygliuočių miškais. Gėlių Slėnyje aptikta ~600 žiedinių augalų rūšių, 30 sporinių induočių rūšių. Nuo kalnų slėnių šniokščia vandeningi upokšniai (Lakšman Ganga, Pušpavatė). Gėlių Slėnio nacionaliniame parke ir jo apylinkėse sutinkami snieginiai leopardai, himalajiniai lokiai, rudieji lokiai, himalajinės kabargos, melsvieji avinai, lapės ir kt.


Vaf 24.JPG|Snaputis
Valley of flowers National Park 30.JPG|Pievų gėlės
ValleyOf Flowers RedFlowerwithBee.jpg|Gėlė
Vbf 24.JPG|Kalnų upokšnis
Nanda Devi nacionalinis parkas

**Nanda Devi nacionalinis parkas** (, ) – saugoma gamtos teritorija šiaurės Indijoje, Utarakhando valstijoje, Vakarų Himalajuose. Plotas – 630 km². Įkurtas 1982 m. 1988 m. įtrauktas į UNESCO pasaulio paveldo sąrašą (kartu su Gėlių Slėnio nacionaliniu parku). Nanda Devi ir Gėlių Slėnio nacionaliniai parkai sudaro UNESCO biosferos rezervatą, kurio bendras plotas – 2236,74 km² (bei 5148,57 km² apsauginė juosta).

Parkas apima aukštikalnių slėnį prie Riši Gangos upės, supamą stačių viršukalnių (Nanda Devi – 7816 m, Sunanda Devi – 7434 m, Dunagirio – 7066 m, Čangabango – 6864 m, Riši Paharo – 6992 m, Trišūlo – 7120 m ir kt.). Pats slėnis yra 3500 m aukštyje. Driekiasi kalnų ledynai, šniokščia upokšniai. Kalnų šlaituose auga spygliuočių miškai. Nanda Devi nacionaliniame parke ir jo apylinkėse sutinkami snieginiai leopardai, himalajiniai lokiai, rudieji lokiai, himalajinės kabargos, himalajiniai tarai, pilkieji langūrai ir kt.
Puerto Prinsesos požeminės upės nacionalinis parkas

**Puerto Prinsesos požeminės upės nacionalinis parkas** (, ) – saugoma gamtos teritorija Filipinuose, Palavano saloje, 80 km į šiaurę nuo Puerto Prinsesos. Plotas – 222 km². Įkurtas 1992 m., 1999 m. paskelbtas UNESCO pasaulio paveldo objektu.

Yra Šv. Pauliaus kalnuose, prie tokio pat vardo įlankos kranto, rytuose ribojamas Babujano upės. Būdingas klintinis karstinis kraštovaizdis. Pagrindinis parko objektas – 24 km požeminis urvas (Šv. Pauliaus „požeminė upė“). Šiuo urvu teka Kabajugano upė, iš urvo išlendanti tiesiai į Vakarų Filipinų jūrą. Urve yra stalaktitų, stalagmitų, požeminių kambarių (didžiausias 360 m ilgio, 2,5 mln. m³ ploto). Upės žemupys veikiamas jūros potvynio. Iki 2007 m. atrandant požeminę upę Jukatane, Puerto Prinsesos požeminė upė laikyta ilgiausia pasaulyje. Virš urvo veši drėgnieji miškai, pakrantėse yra pelkių, mangrovių. Aptikta >800 augalų rūšių (iš jų – 295 medžių rūšys: paprastasis plienmedis, baltoji alstonija, plunksnalapis amugis, grakštusis sparnenis, azijinis drakonmedis, indinė miletija, vaistinis puiklapis, filipininis agatmedis, pandanas ir kt.). Čia gyvena 165 paukščių rūšys (jų tarpe 15 endeminių), 30 žinduolių (daugiausia beždžionės, barzdotieji šernai, binturongai, dygliatriušiai, 9 šikšnosparnių rūšys), 19 roplių rūšių. Vandenyse gyvena diugoniai, žalieji vėžliai.


Docking area to Underground River.jpg|Klinties kalnai
Tour Boat Inside PPSRNP.jpg|Urve
Puerto Princesa Subterranean River Cave, Stalactites, Palawan, Philippines.jpg|Klinties dariniai

## Susiję pasaulio paveldo objektai
*  Halongo įlanka-Katba salynas (1994)
*  Pietų Kinijos karstiniai dariniai (2007)
*  Čangano kraštovaizdis (2014)
Gobustanas

**Gobustanas** (), ***Gobustano valstybinis istorinis-meninis rezervatas*** (*Qobustan dövlət tarixi-bədii qoruğu*) – archeologinis draustinis ir saugoma gamtos teritorija rytų Azerbaidžane, 64 km į pietvakarius nuo Baku, prie Kaspijos vakarinio kranto, Karadago rajone. Vietovė 2007 m. paskelbta UNESCO pasaulio paveldo objektu.

Kraštas yra ties Didžiojo Kaukazo pietrytiniu galu, tarp Pirsagato ir Sumgajito upių, Džeirankečmazo baseine. Būdingi dykumingi, sausųjų subtropikų kraštovaizdžiai su smarkiai erozijos paveiktomis uolomis, giliomis griovomis (*gobu*). Gobustane kunkuliuoja ~400 purvo ugnikalnių. Sausringame kraštovaizdyje auga dygūs krūmokšniai ir medžiai (erškėčiai, slyvos, kadagiai, figmedžiai, vynmedžiai, grantmedžiai). Laukinė gyvūnija nunykusi, bet pasitaiko lapių, šakalų, vilkų, kiškių, įvairių driežų, gyvačių.

Gobustanas – žymi archeologinė vieta. Čia rasta virš 6000 uolų įrašų (petroglifų), kurių seniausi datuojami ankstyvajame paleolite. Vietovė buvo apgyvendinta maždaug prieš 40 tūkst. metų, kuomet čia traukė medžiotojai. Raižiniuose vaizduojamos medžioklės scenos, žmonių, gyvūnų figūrėlės, laivai, ginklai, kupranugarių karavanai, saulė ir kiti dangaus kūnai. Taip pat rastas I a. m. e. romėniškas įrašas, paliktas Domiciano legiono, kuris buvo pasiųstas pas sąjungininkus į Kaukazo Albaniją. Yra XI–XII a. kapaviečių.


Gobustan Azerbaijan 02.jpg|Gobustano uolynai
Volcan de boue en éruption. Le lac de volcan (au fond).JPG|Purvo ugnikalnis
Azeri inscription 1.jpg|Kapavietė
Aserbaidschan 1987 024.jpg|Petroglifai
Tomas Kuzmickas

**Tomas Kuzmickas** (g. 1996 m. vasario 14 d.) – Lietuvos gimnastas.

## Biografija
2013 m. atstovavo Lietuvai Europos jaunimo olimpiniame festivalyje Nyderlanduose ir pelnė bronzos medalį laisvųjų pratimų rungtyje. 2014 m. dalyvavo pasaulio čempionate, kuriame užėmė 63-ią vietą daugiakovės rungtyje (laisvųjų pratimų rungtyje užėmė aukštą 27-ią vietą su 15,066 taškais). 2015 m. Kuzminckas ir Rokas Guščinas Europos čempionate pateko į daugiakovės finalą. Tai buvo pirmas kartas kai du Lietuvos sportinės gimnastikos atstovai pateko į finalą Europos čempionatų istorijoje. Finale Kuzminckas iš viso surinko 79,698 taškus ir užėmė 23-ią vietą.

## Išnašos
Spoldingas

**Spoldingas** () – miestas rytų Anglijoje. Žymus savo žemės ūkio, maisto perdirbimo ir floristikos pramonėmis. Didelė lietuvių imigrantų bendruomenė. Miestelio pakraštyje stovi 860 MW šiluminė Spoldingo elektrinė. Miestas sparčiai plečiasi į šiaurę kur miesto pakraštyje įsikūręs 5000 gyventojų turintis kaimas Pinčbekas.

## Geografija

Per miesto centrą teka Velando upė. Anksčiau miestas kentėjo nuo dažnų potvynių, bet 1953 m. atidarius dirbtinį kanalą potvyniai sustojo. Nuo 2005 m. Spoldingo Velando upėje veikia vandens taksi.

Šalia miesto veikia keturios natūralios gamtos saugomos vietos: *Vernatts*, *Arnolds Meadows*, *Willow Tree Fen Nature*, *Deeping Lakes Natures Reserve*.

## Istorija

Archeologiniai kasinėjimai parodė, kad teritorijoje gyventa dar Romos Britanijos laikais. Miesto pavadinimas kilo nuo VI a. teritorijoje gyvenusių anglų genties spaldingų. 1015 m. pradėjo veikti benediktinų vienuolynas. 1086 m. gyvenvietė minima Paskutiniojo teismo knygoje.

1558 m. atidaryta Spoldingo gramatikos mokykla. 1848 m. atidaryta Spoldingo geležinkelio stotis. 1858 m. atidarytas policijos skyrius. 1941 m. gegužę virš miesto skridęs Liuftvafės karinis naikintuvas bombardavo miestelį.

2004 m. miesto pakraštyje pradėjo veikti Spoldingo elektrinė.

## Demografija

Mieste daug imigrantų iš Rytų Europos, taip pat ir Lietuvos.

### Spoldingo lietuvių bendruomenė

Veikia lietuviški vaikų klubai. Gausu lietuviškų maisto prekių parduotuvių, smulkių verslų.


Irenos grožio salonas, Spaldingas.jpg|„Irenos grožio salonas“
Tauras Spaldinge.jpg|Mėsinė „Tauras“


## Žemės ūkis

Dėl itin derlingo dirvožemio Spoldingo apylinkės garsėja dėl savo daržovių ir gėlių auginimo. Veikia žemės ūkio gėrybių pakavimo fabrikai. Spoldingas žinomas savo gėlių paradu, kuris vyksta nuo 1959 m. Renginys pritraukdavo iki 100 000 žiūrovų, bet metams bėgo jo populiarumas sumenko ir 2012 m. pritraukė iki 40 000 žiūrovų. 2013 m. dėl sumažėjusio parado populiarumo festivalio finansavimas ir vykdymas buvo sustabdytas.

Nuo 2002 m. kiekvieną spalį Spoldinge vyksta kasmetinis moliūgų festivalis.

## Religija

1052 m. įkurtas Spoldingo vienuolynas, kuris veikė iki pat užsidarymo 1540 m.

Istorinės bažnyčios:
* Spoldingo Šv. Marijos ir Šv. Nikolo bažnyčia (atidaryta 1318 m.)
* Spoldingo Šv. Pauliaus bažnyčia (atidaryta 1878 m.)
* Spoldingo Šv. Jono krikštytojo bažnyčia (atidaryta 1875 m.)

Taip pat veikia mažesni įvairių krikščionybės atšakų maldos namai: Spoldingo baptistų bažnyčia, Spoldingo metodistų bažnyčia, Sout Holando bendruomenės bažnyčia, Spoldingo jungtinių reformatorių bažnyčia, Spoldingo kalno baptistų bažnyčia.

## Sportas
* Spalding United FC, futbolo klubas
* Halley Stewart stadionas

## Miestų partnerystė
*  Špejeris, Vokietija
*  Sezanas, Prancūzija

## Galerija

Ayscoughfee Hall - geograph.org.uk - 990096.jpg|Spoldingo muziejus
St. Paul, Fulney - geograph.org.uk - 120501.jpg|Spoldingo Šv. Pauliaus bažnyčia
Buvęs Spaldingo teismas.jpg|Buvę teismo rūmai


## Šaltiniai
Marčas

**Marčas** () – miestas rytų Anglijoje, JK. Žymus savo geležinkelių logistikos ir upių uosto pramone. Didelė lietuvių imigrantų bendruomenė.
Ilis (miestas)

**Ilis** () – miestas rytų Anglijoje, JK. Žymus savo žuvininkystės ir tradicinių amatų pramone. Didelė lietuvių emigrantų bendruomenė.
Vincesis Mudrovas

**Vincesis Mudrovas** (, 1953 m. rugsėjo 11 d. Polockas), baltarusių rašytojas ir žurnalistas.

## Bibliografija
* *Moterys prie baseino*, 1992.
* *Vienos piktadarystės istorija*, 1993.
* *Žiemos sapnai*, 1999.
* *Paversti pelenais*, 2005.
* *Šeimos albumas*, 2007.
* *Gailis*, 2013.

## Apdovanojimai
* Ježio Giedroico literatūrinė premija, 3 vieta, 2014.

## Nuorodos
* Šiuolaikinė baltarusių literatūra kaip vertimo objektas
Uladzimiras Niakliajevas

**Uladzimiras Niakliajevas** (, 1946 m. liepos 11 d., Smurgainys), baltarusių poetas, rašytojas ir politikas.

## Bibliografija
* *Gazuoto vandens automatas su sirupu ir be sirupo. Mensko romanas*, 2012.

## Apdovanojimai
* Lenino komjaunimo premija, 1979.
* Ježio Giedroico literatūrinė premija, 1 vieta, 2013.

## Nuorodos
* Šiuolaikinė baltarusių literatūra kaip vertimo objektas
Pavelas Kasciukevičius

**Pavelas Kasciukevičius** (, 1979 m., Minskas), baltarusių rašytojas ir vertėjas.

## Bibliografija
* *Nepagrindinių sporto šakų BR rinktinė*, 2011.

## Apdovanojimai
* Ježio Giedroico literatūrinė premija, 1 vieta, 2012.

## Nuorodos
* Šiuolaikinė baltarusių literatūra kaip vertimo objektas
Helena Jagiełowicz-Gawle

**Helena Jagielovič-Gavle** (g. 1934 m. liepos 13 d. Kaune) – politikė, farmacininkė, 1976-1985 m. Lenkijos Seimo narė.

## Biografija

Gimė 1934 m. liepos 13 d. Kaune. 1960-1970 m. dirbo Varšuvos miesto taryboje. 1976 m. Varšuvos Praga Północ rinkimų apygardoje išrinkta į Seimą, 1980 m. perrinkta.

## Nuorodos

* Biografija (lenk.)
Bruno Konrad

**Bruno Konrad** (1930 m. gruodžio 13 d. Kaune – 2007 m. kovo 25 d. Hiokendorfe, Vokietija) – Lietuvos vokiečių kilmės dailininkas, grafikas.

## Biografija

Gimė 1930 m. gruodžio 13 d. Kaune. Po II pasaulinio karo trumpai mokėsi būti plakatų gamintoju, 1954-1957 m. mokėsi Dresdeno statybininkų ir darbininkų fakultete. 1957-1962 m. studijavo grafiką Dresdeno aukštojoje meno mokykloje. 1962 m. gavo *Max Pechstein* prizą už savo darbus. Nuo 1965 m. dėstė grafiką savo buvusioje mokykloje, 1985 m. tapo profesoriumi. 1994 m. išėjęs į pensiją apsigyveno Hiokendorfe, kur ir mirė 2007 m. kovo 25 d., palaidotas Dresdene. 

## Nuorodos

* Biografija ir darbai (vok.)
Anė iš Evonlio

**Anė iš Evonlio** () – kanadiečių rašytojos Lucy Maud Montgomery knyga, pasirodžiusi 1909 m. Tai „Anės iš Žaliastogių“ tęsinys, kuriame pasakojama apie nepaprastai lakios vaizduotės našlaitę Anę Šerli.

Šioje knygoje Anei jau 16 – 18 metų, ji mokytojauja Evonlio mokykloje, kur tampa daugelio vaikų numylėtine. Maža to, Anė su bendraminčiais įkuria draugiją, kurios tikslas – gražinti miestelio aplinką. „Anėje iš Evonlio“ atsiranda naujų veikėjų, tačiau daugelis yra iš pirmosios romano dalies.

Antrosios L. M. Montgomery romano dalies pavadinimas žymi Anės brandą bei vietą, kurią ji pradeda užimti Evonlio bendruomenėje.

Kaip ir „Anė iš Žaliastogių“, ši dalis versta į daugybę pasaulio kalbų (lietuviškai pirmą kartą buvo išleista 2004 m.).

## Nuorodos
* Pilna angliška knyga pdf formatu
Svetlana Beriosova

**Svetlana Beriosova** (1932 m. rugsėjo 24 d. Kaune – 1998 m. lapkričio 10 d. Londone) – Lietuvos rusų kilmės Jungtinės karalystės baleto artistė.

## Biografija

Gimė 1932 m. rugsėjo 24 d. Kaune, baleto artisto Nikolajaus Beriozovo (1906-1996) šeimoje. 1940 m. su tėvais išvyko gyventi į JAV. Pirmasis baleto mokytojas buvo jos tėvas, vėliau mokėsi pas A. Vilzok. 1947 m. po debiuto Otavos baleto teatre, buvo priimta į baleto trupę GBMC (Grand Ballet de Marquis de Cuevas). 1948–1950 *Metropolitan Baleto* balerina Londone. 1952 m. pradėjo šokti Londono karališkame baleto teatre, 1955 m. tapo prima balerina. Buvo laikoma viena iš žymiausių to meto Jungtinės karalystės baleto artisčių. 1975 m. baigė karjerą ir tapo jaunų šokėjų mokytoja. 1959-1974 m. buvo susituokusi su psichoanalistu Masud Khan. Ji yra garsios britų aktorės Julie Andrews dukters Emma Walton Hamilton krikšto motina. Mirė nuo vėžio 1998 m. lapkričio 10 d. Londone.

## Nuorodos

* Biografija 
* Svetlana Beriosova ballet magazine (ang.) 
* Nekrologas (ang.)
Hannie Lips

**Hannie Lips** (1924 m. liepos 16 d. Roterdame – 2012 m. lapkričio 19 d. Larene) buvo olandų aktorė ir televizijos laidų vedėja.

1956 m. pasirodė televizijos laidoje vaikams *Hokus Pokus, dat kan ik ook*.

1958 metais vedė Hilversume vykusį 1958 m. „Eurovizijos“ dainų konkursą. 1960 ir 1962 m. buvo Nyderlandų nacionalinės atrankos *Nationaal Songfestival* vedėja.

## Taip pat
* Eurovizijos dainų konkurso vedėjai

## Nuorodos
* Hannie Lips IMDB svetainėje
2015 m. Malaizijos Grand Prix

**2015 m. Malaizijos Grand Prix** – antrosios 2015 m. Formulės 1 sezono lenktynės. Jos vyko kovo 27-29 dienomis. Tai buvo 17-tas Malaizijos GP.

L. Hamilton kvalifikacijoje laimėjo savo 40-ąją pole poziciją. Nepaisant to, lenktynes sugebėjo laimėti antras startavęs vokietis Sebastian Vettel – tai buvo pirmoji Ferrari pergalė nuo 2013 m. Ispanijos Grand Prix.

## Klasifikacijos

### Kvalifikacija

;Pastabos
* —&nbsp;Romain Grosjean gavo 2 starto pozicijų baudą dėl neteisingo išvažiavimo iš techninio aptarnavimo zonos.
* —&nbsp;Roberto Merhi ir Will Stevens gavo leidimus iš teisėjų startuoti lenktynėse.

### Lenktynės

### Įskaitos po lenktynių

;Lenktynininkų įskaita

;Komandų įskaita

* **Pastaba**: Pateikti tik 5 geriausi rezultatai.

## Šaltiniai
Mumford & Sons

**Mumford & Sons** – britų roko grupė iš Londono, susikūrusi 2007 m. 2025 m. duomenimis, grupė yra išleidusi penkis studijinius albumus, iš kurių naujausiasis, „Rushmere“, išleistas 2025 m. kovą.

## Grupės nariai
**Dabartiniai nariai**
* Marcus Mumford – vokalas, gitara, būgnai
* Ben Lovett – vokalas, klavišiniai, pianinas, akordeonas
* Ted Dwane – vokalas, bosinė gitara, kontrabosas, būgnai

**Buvę nariai**
* Winston Marshall – vokalas, bandža, gitara

## Diskografija
* *Sigh No More* (2009)
* *[[Babel]]* (2012)
* *[[Wilder Mind]]* (2015)
* *[[Delta (Mumford & Sons albumas)|Delta]]* (2018)
* *Rushmere* (2025)

## Išnašos

## Nuorodos
* 
*
Babel

**Babel** – antrasis studijinis britų grupės „Mumford & Sons“ albumas, išleistas 2012 m. rugsėjo 21 d. Albumas susilaukė teigiamų kritikų įvertinimų ir debiutavo pirmose „Billboard 200“ bei Jungtinės Karalystės reitingų vietose.

2013 m. albumas laimėjo „Grammy“ apdovanojimą už geriausią metų albumą.

## Dainų sąrašas

## Išnašos
Žvakūnė

**Žvakūnė** (*Pachystachys*) – akantinių (*Acanthaceae*) šeimos augalų gentis. Paplitusios Centrinės ir Pietų Amerikos bei Karibų atogrąžų miškuose.

Tai daugiamečiai visžaliai žoliniai augalai ir krūmai ryškiais viršūniniais žiedynais. Kai kurios rūšys dekoratyvios. Ten, kur temperatūra nenukrinta žemiau 10 °C, gali būti auginamos lauke, kitur – kaip kambariniai augalai.

## Rūšys
Yra žinoma 12 žvakūnių rūšių:
**[[Pachystachys badiospica]]*
**[[Pachystachys coccinea]]*
**[[Pachystachys fosteri]]*
**[[Pachystachys incarnata]]*
**[[Pachystachys killipii]]*
**[[Pachystachys longibracteata]]*
*Geltonoji žvakūnė (*Pachystachys lutea*)
**[[Pachystachys ossolae]]*
**[[Pachystachys puberula]]*
**[[Pachystachys rosea]]*
**[[Pachystachys schunkei]]*
*Paprastoji žvakūnė (*Pachystachys spicata*)


Pachsytachys_coccinea_RBGK.JPG|*[[Pachystachys coccinea]]*
Pachystachys_spicata.jpg|Paprastoji žvakūnė (*Pachystachys spicata*)
Pachystachys_lutea_2_RBGK.JPG|Geltonoji žvakūnė (*Pachystachys lutea*)


## Šaltiniai
Portugalijos Malaka

**Portugalijos Malaka** () – Portugalijos kolonija, XVI–XVII a. egzistavusi dabartinės Malaizijos Malakos mieste.

## Raida
Iki XVI a. pradžios Malakos miestas buvo galingos Melakos sultonato sostinė, vienas iš judriausių Azijos uostų, kontroliavęs jūrinę prekybą tarp Indijos ir Kinijos. 1509 m. Portugalijos karalius Manuelis I, išgirdęs apie šio miesto turtus, pasiuntė admirolą Diogo Lopes de Sequeira, kad užmegztų santykius ir įkurtų čia Portugalijos atstovybę. Sequeira buvo pirmasis portugalas, pasiekęs miestą. Iš pradžių jo santykiai su sultonu Mahmud Šahu buvo geri, tačiau netrukus jie pablogėjo. Mahmud Šahas bandė užimti portugalų laivus, tačiau šie pabėgo.

1511 m. tuometinis Indijos vicekaralius Afonso de Albuquerque išplaukė su laivų flotile iš Goa ir užpuolė Melaką. Tų metų rugpjūčio 24 d., po 40 dienų trukusio mūšio, Melaka turėjo pasiduoti. Miestą užėmė portugalai, kurie čia įkūrė Portugalijos koloniją. Sultono įpėdiniai išlaikė teritorijas už miesto, kur ilgainiui įkurti Džohoro sultonatas ir Perako sultonatas.
 
Melakos kolonija buvo pirmasis krikščioniškas forpostas Pietryčių Azijoje, ir čia jis susidūrė su labai aršiu musulmonų malajų pasipriešinimu. Malajų sultonatai aplinkui nesusitaikė su pralaimėjimu ir nuolat siaubė portugalų kontroliuojamą miestą. Prie malajų prisidėjo ir Mingų Kinija, kuri laikė regioną savo globojamu. Azijiečiai prekybininkai ėmė vengti Malakos kaip svarbaus prekybinio uosto, ir vietoj jo rinkosi naujai augančius uostus, tokius kaip Džohoras, Ačehas ir kt. Tai kardinaliai pakeitė Malakos sąsiaurio prekybinę sistemą ir vedė kadaise klestėjusį Malakos miestą į nuskurdimą.

Apsupti priešiškų valstybių, portugalai įtvirtino Malakos tvirtovę (*Fortaleza de Malaca*) su keturiais vartais. Miesto gyventojai pavojaus metu slėpdavosi tvirtovėje, kuri buvo puolama daug kartų, bet niekada iki galo nepaimta. Į miestą migravo nemažai portugalų, kurie tuokėsi su vietos gyventojais, duodami pradžią mišriai krikščionių malajų (kristangų) tautybei.

XVII a. pradžioje portugalų hegemoniją Pietryčių Azijoje ėmė kvestionuoti olandai. Po kelių nesėkmingų mėginimų paimti Malaką, jie sudarė sąjungą su Ačehu ir Džohoru. 1641 m. jungtinės olandų ir musulmonų pajėgos pralaužė portugalų pasipriešinimą ir miestas buvo paimtas. Olandai čia įkūrė savo koloniją – Nyderlandų Malaką.

## Kapitonai-majorai
Vardanzi draustinis

**Vardanzi valstybinis gamtos draustinis** () – saugoma gamtos teritorija Uzbekistane, Bucharos vilojate, 40 km į šiaurės rytus nuo Bucharos. Plotas – 324 ha. Įkurtas 1975 m.

Draustinyje saugomi Kyzylkumo dykumos gamtiniai kompleksai. Auga sodintinė saksaūlų giraitė. Taip pat efedrų, ferulų, kupranugarinių dygliažolių dygūs sąžalynai. Draustinio įžymybė – smėliu užneštas senovinis Vardanzi miestas.

## Šaltiniai
Unorthodox Jukebox

**Unorthodox Jukebox** – antrasis studijinis amerikiečių atlikėjo Bruno Mars albumas, išleistas 2012 m. gruodžio 7 d. Albume skambančiose dainose gausu regio, roko, soul ir disko elementų. Albumas susilaukė teigiamų kritikų įvertinimų, kurie gyrė albumą dėl sugebėjimo išlaikyti tokią pačią kokybę, kaip ir ankstesniajame atlikėjo albume. Per pirmąją savaitę vien JAV buvo parduota 192 tūkstančiai albumo kopijų ir jis pasiekė pirmąją vietą „Billboard 200“ reitinge. Taip pat pirmąją vietą jis pasiekė ir Australijoje, Kanadoje, Šveicarijoje bei Jungtinėje Karalystėje. Albumas tapo ketvirtu geriausiai parduodamu 2013 m. albumu ir bei laimėjo „Grammy“ apdovanojimą už geriausią vokalinio pop albumą. Pirmasis singlas „Locked Out of Heaven“ pasiekė pirmąją vietą „Billboard Hot 100“ reitinge ir toje vietoje išbuvo šešias savaites.

## Dainų sąrašas

## Išnašos
Vardanzi

**Vardanzi** – senovinis miestas, dabar piliakalnis Uzbekistane, Bucharos vilajate, 40 km į šiaurės rytus nuo Bucharos, Šafirkano rajone, Kyzylkumo dykumoje.

X a. istorikas Naršachi apie Vardanzi rašė, kad jį Turkestano pasienyje įkūrę atsikėlėliai iš Bucharos, vadovaujami Šachpuro Maliko. Tačiau nors ten nuo seno gyveno valdovai, istoriko aprašytu metu rūmų jau nebebuvo. Vardanzi vykdavo kassavaitinis turgus, susirinkdavo daug prekijų. Iš miesto būdavo išvežami Zandaniči audiniai.

Vardanzi įkūrimas siejamas su Sasanidų laikais. Miesto valdovo titulas buvo vardan-chudatas. Tuomet tai buvo svarbus prekybinis, transporto taškas, paribio punktas, už kurio prasidėdavo klajoklių valdos. 708–709 m. miestą užkariavo Kuteibos ibn Muslimo vadovaujami arabai. IX–XI a. čia gyveno teologai Abu Achmedas Ibrisas al Vardani, Abu Saidas Humamas al Vardani, Abu Abdula al Muhamadas al Vardani. Miestas palaipsniui nunyko, bet dar XIX a. vid. buvo rajono centru. 1868 m. užneštas smėlio ir apleistas.

Yra tvirtovės, senovinių šventyklų liekanos. 1975 m. miestas ir jo apylinkės paskelbtos Vardanzi draustiniu.
Efedra

**Efedra** (*Ephedra*) – gnetūnų (*Gnetophyta*) skyriaus plikasėklių augalų gentis (priklauso monotipinei šeimai). Auga daugiausia sausringose pasaulio vietose – Vidurinėje Azijoje, prie Viduržemio jūros, Artimuosiuose Rytuose, Kinijoje, Aridoamerikoje, Anduose. Tai dažniausiai 1,5–5 m aukščio krūmokšniai, nariuotomis, belapėmis šakomis. Dauguma rūšių dvinamės. Vaisius – uoga.

Efedrų genties augalai turi alakaloido efedrino, kuris liaudies medicinoje naudojamas kaip vaistas nuo dusulio, šienligės, peršalimo, kaip haliucinogenas. Manoma, kad iš efedros gamintas senovės arijų svaigusis gėrimas soma.

## Rūšys

Žinomos 67 efedros rūšys; žymesnės:
* Nuodingoji efedra (*Ephedra antisyphilitica*)
* Kaliforninė efedra (*Ephedra californica*)
* Teksasinė efedra (*Ephedra coryi*)
* Dvivarpė efedra (*Ephedra distachya*)
* Asiūklinė efedra (*Ephedra equisetina*)
* Indinė efedra (*Ephedra gerardiana*)
* Melsvoji efedra (*Ephedra intermedia*)
* Uolinė eferda (*Ephedra likiangensis*)
* Didžioji efedra (*Ephedra major*)
* Nevadinė efedra (*Ephedra nevadensis*)
* Kininė efedra (*Ephedra sinica*)
* Briaunotoji efedra (*Ephedra torreyana*)
* Trišakė efedra (*Ephedra trifurca*)
* Žalioji efedra (*Ephedra viridis*)


Ephedra-intermedia-habitus.jpg|Melsvoji efedra
Ephedra chilensis.jpg|*Ephedra chilensis*
Ephedra fragilis 3.JPG|*Ephedra fragilis*
Ephedra equisetina (Botanical Gardens Berlin).jpg|Asiūklinė efedra
George Kadish

**George Kadiš** (1910 m. Raseiniuose – 1997 m. rugsėjo 2 d. Holivude, Florida, JAV) – Lietuvos žydų kilmės fotografas.

## Biografija

Gimė 1910 m. Raseiniuose, kaip Zvi Hirsh Kadushin. Studijavo elektros inžineriją Kauno universitete, vėliau dirbo mokytoju vienoje iš Kauno žydų mokyklų. 1941 m. uždarytas į Kauno getą, kur pradėjo fotografuoti geto gyvenimo akimirkas. Fotografavo nacių įvykdytus nusikaltimus su savo pasigamintu mažu foto aparatu. Savo nuotraukas išryškindavo su slapčia ligoninėje gautais chemikalais. Jis yra vienas iš dviejų Holokausto fotografų, kurio nuotraukos išliko po Holokausto. 1944 m. kovo mėnesį paslėpęs nuotraukas sugebėjo pabėgti iš geto. 1944 m. liepą fotografavo Raudonosios armijos puolamo Kauno vaizdus. Po karo pasitraukė į vakarus, kur gyveno Landsbergo pabėgėlių stovykloje ir ten taip pat fotografavo stovyklos gyvenimą. Po kiek laiko išvyko į JAV, kur ir mirė 1997 m. rugsėjo 2 d. Holivude.

## Nuorodos

* Biografija (ang.)
* Nuotraukos
Visaginas Cup

Informacija apie Visaginas Cup


Festivalio pavadinimas
Visaginas Cup


Sporto šaka
Futbolas


Festivalio pradžia
2009 metai


Moto
Futbolas visiems, viskas futbolui


Miestas
Visaginas


Valstybė
 Lietuva


Čempionas
  Diamond TEAM (Visaginas) 


Daugiausiai titulų
Meikštų dvaras (2 trofėjai)
Inter Via (2 trofėjai)


Oficiali svetainė
Bus atnaujinta


**Visaginas Cup** – tarptautinis vasaros futbolo festivalis vykstantis Visagino mieste nuo 2009 metų. Futbolo šventė pradėta organizuoti Jaunimo Futbolo Asociacijos (YFA) iniciatyva. Festivalio organizacija skatina pažangias ir inovatyvias technologijas. 2014 m. gruodžio 1 d. Visagino savivaldybės administracija apdovanojo projektą „Už nuopelnus sportui“.

## Turnyro formatas

Visaginas Cup futbolo festivalio metu komandos rungtyniauja 8 prieš 8, kėlinių trukmė 15 minučių, vienu metu vyksta iki 4 rungtynių, sudaromas patogus tvarkaraštis, objektyviai traukiami burtai, pristatoma informatyvi prezentacija. Iš viso futbolo festivalyje gali dalyvauti iki 32 komandų.

## Komandų skaičius
* Visaginas Cup 2009 metu dalyvavo 12 komandų;
* Visaginas Cup 2010 metu dalyvavo 13 komandų;
* Visaginas Cup 2011 metu dalyvavo 13 komandų;
* Visaginas Cup 2012 metu dalyvavo 16 komandų;
* Visaginas Cup 2013 metu dalyvavo 20 komandų;
* Visaginas Cup 2014 metais festivalis nevyko dėl stadionų modernizavimo.
* Visaginas Cup 2015 metu dalyvavo 21 komanda;
* Visaginas Cup 2016 metu dalyvavo 24 komandos.
* Visaginas Cup 2017 metu dalyvavo 27 komandos.
* Visaginas Cup 2018 metu dalyvavo 24 komandos.
* Visaginas Cup 2019 metu dalyvavo 16 komandų.
* Visagino Taurėje 2020 dalyvavo 8 komandos iš 3 miestų.

## Nugalėtojai

{| class="wikitable"
|-
! Metai !! 1 vieta !! 2 vieta !! 3 vieta
|-
| 2009 || INTER85-C’MON (Visaginas)|| SBT-09 (Visaginas) || ORION (Visaginas)
|-
| 2010 || Meikštų Dvaras (Visaginas) || NAPAS (Visaginas) || Evikonas (Visaginas)
|-
| 2011 || Meikštų Dvaras (Visaginas) || FK RESPUBLIKA (Kėdainiai) || FK AUTO1 LOGISTICS (Utena)
|-
| 2012 || Inter Via (Visaginas) || FK Legionas (Kėdainiai) || FK Rese (Alytus)
|-
| 2013 ||  Evikonas (Visaginas) || Evikono Veteranai (Visaginas) || Vichy Vandens Parkas (Vilnius)
|-
| 2015 ||  „Progressive“ (Visaginas) || Švaros "Broliai“ (Vilnius) || FK „Respublika“ (Kėdainiai)
|-
| 2016 ||  Inter Via (Visaginas) || FC „Standartas“ (Kaunas) || „Progressive“ (Visaginas)
|-
| 2017 ||  FC „Standartas“ (Kaunas) || IK LUXBERRY (Daugpilis) || FK FORTITUDO (Vilnius)
|-
| 2018 || IK LUXBERRY (Daugpilis) || „Progressive“ (Visaginas) || FK El Dorado (Vilnius) 
|-
| 2019 ||  FK EL DORADO (Vilnius) ||  FK TAURAS (Kaunas) || C'MON (Visaginas)
|-
| 2020|| Diamond TEAM (Visaginas)|| SBT (Visaginas) || FK Feniksas (Kaunas)

## Nuorodos
* Visagino savivaldybė
* Visagino Taurė 2020
* What is Visaginas Cup?
* Jaunimo Futbolo Asociacija
* Youth Football Association – Youtube channel
* Visaginas Cup facebook
Nyderlandų Malaka

**Nyderlandų miestas ir tvirtovė Malaka** () arba **Nyderlandų Malaka** – Nyderlandų kolonija, XVII–XIX a. su pertrūkiu egzistavusi dabartinės Malaizijos Malakos mieste.

## Raida
Nuo XVI a. Malakos uostą valdė Portugalija, tačiau XVII a. pradžioje portugalų hegemoniją Pietryčių Azijoje ėmė kvestionuoti olandai. 1641 m. jungtinės olandų ir musulmonų pajėgos pralaužė portugalų pasipriešinimą, ir miestas buvo paimtas. Olandai čia įkūrė savo koloniją – Nyderlandų Malaką.

Nyderlandai buvo ilgiausiai Malaką valdžiusi kolonijinė valstybė. Kadangi Malakos uostas jau portugalų laikais buvo praradęs savo svarbą, olandai savo pagrindine kolonija Pietryčių Azijoje pasirinko Bataviją, o Malakos reikšmė ir toliau menko. Skirtingai nei portugalai, olandai gana gerai sutarė su aplinkiniais musulmonų sultonatais, į kurių reikalus nesikišo, todėl Malakoje vyravo taika ir stabilumas.

1795 m., kuomet Napoleonas užgrobė Nyderlandus Europoje, jų kolonijos buvo perduotos valdyti Didžiajai Britanijai. Todėl iki 1818 m. čia valdė britų rezidentai. Vėliau Nyderlandai atkūrė kontrolę mieste, tačiau trumpam. Po septynerių metų, 1824 m. britai su olandais sudarė mainų sutartį, kuria britams atidavė Malakos koloniją, už kurią gavo Benkuleną Sumatroje. Nyderlandų Malaka davė pradžią Sąsiaurio gyvenviečių kolonijai.

## Kapitonai-majorai
Phitsanulokas

**Phitsanulokas** () – svarbus istorinis miestas šiaurės Tailande; Phitsanuloko provincijos sostinė.

Phitsanulokas tai vienas seniausių Tailando miestų, įkurtas daugiau nei prieš 600 metų. Jis geriausiai žinomas kaip karaliaus Naresuano, išlaisvinusio šalį nuo Birmos dominavimo XVI a. pabaigoje, gimimo vieta. Phitsanulokas yra sankryžoje tarp šiaurinių ir centrinių šalies regionų, todėl jis buvo svarbus dėl politinių ir strateginių priežasčių bei dėl jo buvo dažnai kovojama.

Phitsanulokas yra apie 377 km į šiaurę nuo Bankoko. Phitsanuloke vyrauja tropinis savanos klimatas. Žiemos yra sausos ir labai šiltos. Temperatūra kyla iki balandžio mėn., kai aukščiausia vidutinė dienos temperatūra siekia 37,4 °C. Lietingas sezonas trunka nuo gegužės iki spalio mėn.

Dauguma Phitsanuloko gyventojų – tajai. Tačiau yra mažuma, kildinanti save iš monų.

Dauguma Phitsanuloko gyventojų – Theravada budistai kaip ir 95 % visų Tailando gyventojų.

## Galerija

File:Wat Yai, Phitsanulok, Sukhothai, Thailand.JPG|Wat Phra Sri Rattana Mahathat
File:Houseboatsphitsanulok.jpg|Nano upė
File:Phitsanulok Station.JPG|Phitsanuloko geležinkelio stotis
File:2013 Phra Buddha Chinnarat 02.jpg|Phra Buddha Chinnarat
File:Wat Ratchaburana Chedi.jpg|Wat Ratchaburana
File:Chapel4.JPG|Naresuano universitetas
Zvi Griliches

**Zvi Griliches** (1930 m. rugsėjo 12 d. Kaune – 1999 m. lapkričio 4 d. Kembridže, JAV) – Lietuvos žydų kilmės JAV ekonomistas.

## Biografija

Gimė 1930 m. rugsėjo 12 d. Kaune. Per II pasaulinį karą kalėjo Dachau koncentracijos stovykloje. 1947 m. emigravo į Palestiną, kur tarnavo Izraelio kariuomenėje, metus mokėsi Jeruzalės hebrajų universitete. Po kiek laiko emigravo į JAV, kur baigė ekonomikos studijas Kalifornijos universitetas Berklyje, vėliau tapo ekonomikos mokslų daktaru Čikagos universitete. Buvo vienas iš pirmųjų tyrinėjusių naujų technologijų plėtojimo poveikį ekonomikos augimui. 1965 m. apdovanotas John Bates Clark Medal apdovanojimu. 1975 m. tapo JAV mokslų akademijos nariu. 1975 m. buvo Econometric Society prezidentas, 1993 m. Amerikos ekonomikos asociacijos prezidentas. 1969-1977 m. žurnalo Econometrica redaktorius. Vėliau vykdė ekonomius tyrimus Harvardo universitete. Mirė 1999 m. lapkričio 4 d. Kembridže.

## Nuorodos

* Biografija (ang.)
Sąsiaurio gyvenvietės

**Sąsiaurio gyvenvietės** arba **Sąsiaurio kolonijos** (, , ) – Britų imperijos kolonija, XIX–XX a. su pertrūkiu egzistavusi dabartinės Malaizijos ir Singapūro teritorijose. Tai buvo viena iš 3 Britų Malajos dalių.

## Raida
Britai Malajų salyne kolonijines valdas kūrė nuo XVII a pabaigos, konkuruodami su olandais, kuriems sekėsi daug geriau. Vienintelė išlaikyta britų kolonija salyne Benkulu (*Bencoolen*) Sumatros vakarinėje pakrantėje, nebuvo pelninga.

Britų kolonizacija labai suintensyvėjo XVIII a pabaigoje. Tuo metu salynas buvo susiskaldęs į mažus sultonatus, kuriuos vieną po kito siekė kolonizuoti Nyderlandų Rytų Indija. 1791 m britai gavo mažą Penango salą prie vakarinės Malakos pusiasalio pakrantės, iki tol priklausiusią Kedaho sultonatui, kuri tapo jų atsparos punktu.

1811–1814 m. Europoje vykstant Napoleono karams ir Nyderlandus užėmus Prancūzijai, britai buvo užėmę olandų kolonijas Malajų salyne, laikinai tapdami pagrindiniais valdovais. T. S. Raffles įvykdė daug pažangių reformų, buvo tyrinėjama salyno istorija ir kultūra. Nors olandų kolonijos buvo grąžintos Nyderlandams, britai galutinai įsitvirtino Malajų salyne ir ieškojo kelių, kaip įgyti hegemoniją. 1819 m T. S. Raffles dėka iš Džohoro sultonato buvo atplėšta nedidelė Singapūro salelė, kuri efektyvaus valdymo dėka labai suklestėjo ir tapo vienu svarbiausių salyno prekybos centrų.

1824 m. sutartyje olandai ir britai galutinai pasidalijo įtakos sferomis salyne. Britai nutarė apsiriboti Malakos pusiasaliu, o olandams liko visos kitos teritorijos (sudarančios dabartinę Indoneziją). Tai buvo patvirtinta kolonijų apsikeitimu: britai atidavė olandams savo koloniją Benkulu (Sumatroje), už ką mainais gavo Malaką.

1826 m. visos trys Malakos pusiasalyje britų valdomos teritorijos buvo oficialiai paskelbtos kolonija ir pavadintos Sąsiaurio gyvenvietėmis (*Straits settlements*). 1832 m. sostinė buvo perkelta į Singapūrą. Iš pradžių kolonija buvo administruojama iš Britų Indijos, tačiau 1867 m. ji tapo pavaldi tiesiogiai iš Londono.

Šioje kolonijoje didžiąją gyventojų dalį sudarė kinai, taip pat europiečiai kolonistai: portugalų, olandų ir britų palikuonys. Šią etninę sudėtį kolonizatoriai papildė indais – jie masiškai čia vežė kalinius iš pietinės Indijos.

1874 m. kolonija išaugo, kuomet gavo iš Perako sultonato gabalėlį pajūrio, vadinamą Dindingu. 1798 m. Kedaho sultonas irgi davė gabalą pajūrio ties Penango sala – vadinamąją Veleslei provinciją. 1886 prie kolonijos prijungtos Kokosų salos ir Kalėdų sala. Paskutinis prijungimas buvo 1906 m., kuomet prie Sąsiaurio gyvenviečių prijungtas Labuanas.

1941 m. pabaigoje–1942 m. pradžioje Japonijos imperija okupavo visą Malakos pusiasalį, įskaitant Sąsiaurio gyvenvietes. Japonai išlaikė kontrolę iki 1945 m. Jiems pralaimėjus karą, trumpam sugrįžo britų valdžia. 1946 m. balandžio 1 d. dauguma Sąsiaurio gyvenviečių dalių apsisprendė prisijungti prie naujai sukurtos Malajų Sąjungos. Tačiau Singapūras, kartu su Labuanu, Kokosų ir Kalėdų salomis išliko Britų kolonija.

## Gubernatoriai
Utaraditas

**Utaraditas** () – Tailando miestas, Utaradito provincijos sostinė. Sukotajaus karalystės laikotarpiu Utaradito miesto reikšmingumas išaugo, nes jis žymėjo šiaurinę karalystės sieną.

2005 m. mieste gyveno 36 313 žmonių. *Vat Tha Thanon* šventykloje galima pamatyti istorinį XIII a. *Luang Phor Phet* Budos atvaizdą.

## Klimatas

Utaradite vyrauja tropinis savanos klimatas. Žiemos yra sausos ir labai šiltos. Temperatūra kyla iki balandžio mėn., kai aukščiausia vidutine dienos temperatūra siekia 38,2 °C. Lietingas sezonas trunka nuo gegužės iki spalio mėn.
Levas Levickis

**Levas Levickis** (1929 m. rugpjūčio 15 d. Kaune – 2005 m. gegužės 13 d. Los Andžele, JAV) – Lietuvos žydų kilmės Rusijos literatūrologas, literatūros kritikas.

## Biografija

Gimė 1929 m. rugpjūčio 15 d. Kaune. 1941 m. pateko į Tatarstaną. 1952 m. baigė filologijos studijas Leningrado universitete. 1957 m. mokėsi Maksimo Gorkio Literatūros institute. 1965 m. tapo TSRS rašytojų sąjungos nariu. Dirbo žurnalo *Новый мир* redakcijoje. Rašė straipsnius į žurnalus *Октябрь* ir *Дружба народов*. Nuo 1997 m. gyveno Los Andžele, kur ir mirė 2005 m. gegužės 13 dieną.

## Nuorodos

* Biografija I (rus.)
* Biografija II (rus.)
Vytautas Baršauskas

**Vytautas Baršauskas** (1930 m. sausio 1 d. Kaune – 1980 m. gruodžio 5 d. Klaipėdoje) – Lietuvos šachmatininkas.

## Biografija

Gimė 1930 m. sausio 1 d. Kaune, fiziko Kazimiero Baršausko šeimoje. Vidurinę mokyklą baigė Kaune. Studijavo ekonomiką ir žurnalistiką Vilniaus universitete. Nuo 1962 m persikelia gyventi į Klaipėdą, dirba statybinėse organizacijose ekonomistu, vaikų ir jaunių sporto mokykloje - šachmatų treneriu.  Mirė 1980 m. gruodžio 5 d. Klaipėdoje.

## Varžybos

### Lietuvos  čempionatai
1947 m. Vytautas Baršauskas, būdamas 17-kos,  debiutuoja Lietuvos šachmatų čempionate. Nors užėmė 14-ą vietą, bet tai nebuvo pirmas ir paskutinis kartas - iš viso jis žaidė 11-koje Lietuvos čempionatų. Sėkmė atėjo vėliau, kai laimėjo bronzos medalį 1956 m. Lietuvos šachmatų čempionate.

Užimtos vietos kituose Lietuvos čempionatuose: 1947  (14 v.); 1948 (10 v.); 1951 (12 v.) 1955 (7 v.);  1957 (7 v.); 1959 (5 v.); 1960 (5 v.); 1961 (6 v.); 1963 (10 v.); 1971 (12 v.).

### Komandinės šachmatų varžybos
#### Lietuvos čempionatai
Tris kartus žaidė už Vilniaus rinktinę Lietuvos komandiniame šachmatų čempionate: 1957 m.  prie 3 -ios lentos, iškovojo aukso medalį. Tokį pat medalį laimėjo 1959 m. - prie 4-tos lentos, o 1960 m. prie 3-ios lentos - sidabro medalį.

#### SSRS komandinės varžybos
Žaidė Lietuvos šachmatų rinktinėje, kur sužaidė 53 partijas ir surinko 27,5 taško: 15-ka laimėjo, 14-ka pralaimėjo, 25-kias sužaidė lygiosiomis.

V. Baršausko rezultatai, žaidžiant už Lietuvos rinktinę.
 

### Klaipėdos  čempionatai

1963 m. ir 1974 m. buvo Klaipėdos miesto šachmatų čempionu.

## Šaltiniai

## Išorinės nuorodos

* Biografija
Lill-Babs

**Barbro Margareta Svensson**, geriau žinoma kaip **Lill-Babs** (1938 m. kovo 9 d. Järvsö, Jevleborgas – 2018 m. balandžio 3 d. Stokholme) – Švedijos dainininkė. Lill-Babs nuo 6 dešimtmečio pabaigos yra viena populiariausių Švedijos pop dainininkių.

1961 metais su daina „April, april“ 1961 m. „Eurovizijos“ dainų konkurse užėmė 14 vietą.

1996 metais išleido autobiografinę knygą „Hon är jag“. Turi tris dukteris iš dviejų santuokų. 1965–1968 m. buvo ištekėjusi už Lasse Berghagen, o 1969–1973 m. – už buvusio Norvegijos futbolo rinktinės vartininko Kjell Kaspersen.

## Diskografija
* Splorr (1962)
* Svensson hyllar Alpertsson (1964)
* Lill-Babs (1967)
* Lill-Babs (1968)
* Välkommen till världen (1971)
* Jag ska sjunga för dig (1972)
* Hurra hurra (1973)
* Det våras för Barbro (1975)
* Lev mänska lev (1976)
* På scen (1977)
* Till mina vänner (1979)
* Lill-Babs i en show av Lars Forssell (1982)
* Det är ju min show! (1982)
* Barbro (1984)
* Who’s Sorry Now (1998)
* Här är jag (2005)

## Nuorodos

* Oficiali svetainė 

|-
Phetčabunas

**Phetčabunas** () – miestas Tailande ir Phetčabuno provincijos sostinė.

2005 m. mieste gyveno 23 823 žmonės.

Phetčabune vyrauja tropinis savanos klimatas. Žiemos yra sausos ir labai šiltos. Temperatūra kyla iki balandžio mėn., kai aukščiausia vidutine dienos temperatūra siekia 37,2 °C. Lietingas sezonas trunka nuo balandžio pabaigos iki spalio mėn.
Saravako karalystė

**Saravako karalystė** () – nepriklausoma valstybė, XIX–XX a. su pertrūkiu egzistavusi dabartinės Malaizijos Saravako valstijos teritorijoje. Nuo 1888 m. buvo Britų imperijos protektoratas.

## Istorija
Iki karalystės sukūrimo Saravako teritorija priklausė Brunėjaus imperijai, tačiau buvo kontroliuojama kaip atskira valda, kurioje buvo skiriamas vietininkas (*pangeran*). Valdant pangeranui Makotai, teritorijoje kilo suirutė, sukilo dajakų gentys, pakrantes siaubė piratai. Brunėjaus sultono atsiųstas sosto įpėdinis Hašimas nesugebėjo įvesti tvarkos.

1839 m. Saravako administraciniame centre Kučinge išsilaipino anglų keliautojas, nuotykių ieškotojas Džeimsas Brukas (James Brooke), kuris greitai susidraugavo su vietos princu Hašimu. Šis paprašė brito pagalbos, o 1841 m. suteikė jam radžos titulą ir paskyrė valdyti Saravaką. Taip jis tapo pirmuoju Saravako karaliumi.

Brukas pasiūlė Britų imperijai paversti valdą kolonija, tačiau ši atsisakė, nenorėdama sunkinti santykių su Nyderlandais. Vietoj to, Britanija teikė Brukui pagalbą kovojant su piratais.

1846 m. Brunėjaus sostinėje įvyko perversmas, kurio metu užmuštas princas Hašimas, o į valdžią atėjo antibritiškai nusiteikusi partija. Dėl to James Brook su britų admirolo Kokreno pagalba įsiveržė į sostinę ir jėga privertė sultoną Omarą Ali suteikti Saravakui nepriklausomybę. Už šį pasiekimą Brukui Jungtinėje Karalystėje suteiktas riterio titulas.

Savo karalystėje Brukas centralizavo valdžią, numalšino dajakų neramumus ir kovojo su piratais. Gerai tvarkoma karalystė traukė imigrantus. Daugiausia čia migravo kinai iš vakarinio Kalimantano.

Mirdamas Brukas paliko karalystę savo sūnėnui Čarlzui. Pastarasis plėtė Saravako teritorijas Brunėjaus sąskaita, siekdamas sunaikinti šį sultonatą. Ilgainiui iš galingos Brunėjaus imperijos liko tik nedidelės teritorijos aplink sostinę, o Saravakas susisiekė su Šiaurės Borneo kolonija. 1888 m. Britų imperija oficialiai pavertė Saravaką savo protektoratu, tačiau valdančioji „baltųjų radžų“ dinastija buvo išsaugota.
 
Baltieji valdovai ne kartą susidūrė su vietos gyventojų dajakų pasipriešinimu. Valdžią paveldėjus Čarlzo sūnui Vaineriui, šalis patyrė nemažų ekonominių nuostolių dėl staigiai kritusių kaučiuko ir pipirų kainų.

1941 m. pabaigoje Japonijos imperija okupavo Saravaką, o karalius pabėgo į Australiją. Japonai išlaikė kontrolę iki 1945 m., kol Saravaką išlaisvino Australijos armija. 1946 m. į valdžią grįžo karalius, kuris liepos 1 d. atsisakė teisių į sostą ir perdavė Saravaką Britų imperijai mainais už didelę rentą. Saravakas paverstas Saravako kolonija.

## Šaltiniai

## Literatūra
* 
* 
* 
* 
*
Uthaithanis

**Uthaithanis** () – šiaurės Tailando miestas, Uthaithanio provincijos sostinė. Miestas yra dešiniajame Sakae Krang upės krante, už kelių kilometrų nuo vietos, kur ji įteka į Čao Prają upę.

2008 m. mieste gyveno 16 787 žmonės. Mieste yra *Vat Chantaram* šventykla, kuri savo grožiu skiriasi nuo daugumos kitų Tailando šventyklų. Be to, Uthaithanyje siūloma paplaukioti upės kruizu tradicine medine ryžių barža.
Josh Groban

**Joshua Winslow „Josh“ Groban** *(g. [[1981]] m. [[vasario 27]] d.)* – amerikiečių atlikėjas, dainų autorius, aktorius bei įrašų prodiuseris. 2023 m. duomenimis, atlikėjas yra išleidęs devynis albumus, iš kurių naujausiasis, „Harmony“, išleistas 2020 m. lapkritį. Pirmieji keturi Groban albumai yra tapę multi-platininiais ir 2007 m. jis net tapo geriausiai parduodamu atlikėju JAV, pardavęs 22.3 milijonus įrašų šalyje. 2022 m. duomenimis, atlikėjas visame pasaulyje yra pardavęs daugiau nei 25 milijonus įrašų.

## Diskografija
* *Josh Groban* (2001)
* *Closer* (2003)
* *Awake* (2006)
* *Noël* (2007)
* *Illuminations* (2010)
* *[[All That Echoes]]* (2013)
* *Stages* (2015)
* *Bridges* (2018)
* *Harmony* (2020)

## Išnašos

## Nuorodos
* 
* 
*